
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


8 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


.Φύλλου 2115 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Επανίδρυση Προγράμματος Μεταπτυχιακών 
Σπουδών σύμφωνα με τις διατάξεις του ν. 4485/ 
2017 με τίτλο «Διδακτική της Αγγλικής ως Ξένης/ 
Διεθνούς Γλώσσας» της Σχολής Ανθρωπιστικών 
Επιστημών του Ελληνικού Ανοικτού Πανεπιστημί¬ 
ου και έγκριση της οργάνωσης και της λειτουργί¬ 
ας του. 

2 Επανίδρυση Προγράμματος Μεταπτυχιακών 
Σπουδών σύμφωνα με τις διατάξεις του ν. 4485/ 
2017 με τίτλο «Επιστήμες της Αγωγής» της Σχολής 
Ανθρωπιστικών Επιστημών του Ελληνικού Ανοι¬ 
κτού Πανεπιστημίου και έγκριση της οργάνωσης 
και της λειτουργίας του. 


ΑΠΟΦΑΣΕΙΣ 

Αριθμ. ΤΕΚ: 1054 (1) 

Επανίδρυση Προγράμματος Μεταπτυχιακών 
Σπουδών σύμφωνα με τις διατάξεις του ν. 4485/ 
2017 με τίτλο «Διδακτική της Αγγλικής ως Ξένης/ 
Διεθνούς Γλώσσας» της Σχολής Ανθρωπιστικών 
Επιστημών του Ελληνικού Ανοικτού Πανεπιστη¬ 
μίου και έγκριση της οργάνωσης και της λειτουρ¬ 
γίας του. 

Η ΔΙΟΙΚΟΥΣΑ ΕΠΙΤΡΟΠΗ ΤΟΥ 
ΕΛΛΗΝΙΚΟΥ ΑΝΟΙΚΤΟΥ ΠΑΝΕΠΙΣΤΗΜΙΟΥ 
(Αριθμ. συνεδρίασης 377/2.3.7.ακ./23-4-2018) 

Έχοντας υπόψη: 

1. Τις διατάξεις των άρθρων 1, 2, 3, 4, 5 και 10 του 
ν. 2552/1997 «Ελληνικό Ανοικτό Πανεπιστήμιο και άλλες 
διατάξεις» (Α’ 266/24.12.1997), όπως ισχύουν. 

2. Τις διατάξεις της περ. α) της παρ. 1 του άρθρου 85, 
του άρθρου 32 και 37 του ν. 4485/2017 «Οργάνωση και 
λειτουργία της ανώτατης εκπαίδευσης, ρυθμίσεις για 
την έρευνα και άλλες διατάξεις (Α' 114/4.8.2017), όπως 
ισχύουν. 


3. Τις διατάξεις του ν. 3374/2005 (Α’ 189/2.8.2005) 
«Διασφάλιση της ποιότητας στην ανώτατη εκπαίδευση. 
Σύστημα μεταφοράς και συσσώρευσης πιστωτικών μο¬ 
νάδων. Παράρτημα διπλώματος», όπως ισχύουν. 

4. Την υπ' αριθμόν 132065/Ζ1/24.8.2015 (Υ.Ο.Δ.Δ. 
616/27.8.2015) απόφαση του Υπουργού Πολιτισμού, Παι¬ 
δείας και Θρησκευμάτων με την οποία διορίσθηκε Πρόε¬ 
δρος της Διοικούσας Επιτροπής του Ελληνικού Ανοικτού 
Πανεπιστημίου ο καθηγητής Βασίλειος Καρδάσης. 

5. Την υπ' αριθμόν 27537/Ζ1/16.2.2018 (Υ.Ο.Δ.Δ. 102/ 
28.2.2018) απόφαση του Υπουργού Παιδείας, Έρευνας 
και Θρησκευμάτων περί ανασυγκρότησης της Διοικού- 
σας Επιτροπής του Ελληνικού Ανοικτού Πανεπιστημίου. 

6. Το με αριθμό 147/13-3-2018 πρακτικό της Κοσμητεί¬ 
ας της Σχολής Ανθρωπιστικών Επιστημών του Ελληνικού 
Ανοικτού Πανεπιστημίου. 

7. Το με αριθμό 377/23.4.2018 πρακτικό της Διοικού- 
σας Επιτροπής του Ελληνικού Ανοικτού Πανεπιστημίου. 

8. Το υπ’ αριθμ. 80441/Ζ1/17-5-2018 έγγραφο του 
Υπουργείου Παιδείας, Έρευνας και Θρησκευμάτων σε 
εφαρμογή της διάταξης του άρθρου 32 του ν 4485/2017. 

9. Την υπ' αριθμ. 800/25-2-2018 έκθεση εξωτερικής 
αξιολόγησης της Α.Δ.Ι.Π. που αφορά τη Σχολή Ανθρω¬ 
πιστικών Επιστημών του Ελληνικού Ανοικτού Πανεπι¬ 
στημίου. 

10. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζει: 

Την επανίδρυση του Μεταπτυχιακού Προγράμματος 
Σπουδών με τίτλο «Διδακτική της Αγγλικής ως Ξένης/ 
Διεθνούς Γλώσσας» στη Σχολή Ανθρωπιστικών Επιστη¬ 
μών του Ελληνικού Ανοικτού Πανεπιστημίου, ως εξής: 

Άρθρο 1 

Γενικές Διατάξεις 

Η Σχολή Ανθρωπιστικών Επιστημών του Ελληνικού 
Ανοικτού Πανεπιστημίου θα λειτουργήσει από το ακα¬ 
δημαϊκό έτος 2018-19 το Πρόγραμμα Μεταπτυχιακών 
Σπουδών με τίτλο «Διδακτική της Αγγλικής ως Ξένης/Δι¬ 
εθνούς Γλώσσας» σύμφωνα με τις διατάξεις της απόφα¬ 
σης αυτής, τις διατάξεις του ν. 4485/2017 και τις διατάξεις 
του ν 2552/1997 (ΦΕΚ 266, τ.Α') όπως τροποποιήθηκε 
και ισχύει. 

Άρθρο 2 

Αντικείμενο - Σκοπός 

Ο κύριος σκοπός του Π.Μ.Σ. είναι η παροχή εξειδι- 
κευμένων γνώσεων στους πτυχιούχους στο γνωστικό 
αντικείμενο «Διδακτική της Αγγλικής ως Ξένης/Διεθνούς 
Γλώσσας», σύμφωνα με τις απαιτήσεις της επιστήμης 
και τις σύγχρονες ανάγκες της αγοράς εργασίας στην 
Ελλάδα και διεθνώς. Η γλώσσα διδασκαλίας του Π.Μ.Σ. 
είναι η Αγγλική. 

Άρθρο 3 

Μεταπτυχιακός Τίτλος 

Το Π.Μ.Σ. απονέμει Μεταπτυχιακό Δίπλωμα Ειδίκευσης 
(Μ.Δ.Ε.) με τίτλο «Διδακτική της Αγγλικής ως Ξένης/Διε¬ 
θνούς Γλώσσας». Ο τίτλος θα απονέμεται από τη Σχολή 
Ανθρωπιστικών Επιστημών του ΕΑΠ. 

Άρθρο 4 

Κατηγορίες Πτυχιούχων 

Στο Π.Μ.Σ. «Διδακτική της Αγγλικής ως Ξένης/Διε¬ 
θνούς Γλώσσας» γίνονται δεκτοί απόφοιτοι των ΑΕΙ της 
ημεδαπής ή ομοταγών ιδρυμάτων της αλλοδαπής με 
πιστοποιημένη επάρκεια (α) της Αγγλικής γλώσσας, επι¬ 
πέδου Γ2, και (β) οποιοσδήποτε ευρωπαϊκής, ασιατικής 
και αφρικανικής γλώσσας, επιπέδου Β2. 

Άρθρο 5 

Χρονική Διάρκεια 

Το Π.Μ.Σ. «Διδακτική της Αγγλικής ως Ξένης/Διεθνούς 
Γλώσσας» διαρθρώνεται σε τέσσερα (4) ακαδημαϊκά εξά¬ 
μηνα, τα οποία περιλαμβάνουν συνολικά έντεκα (11) 
θεματικές ενότητες και την εκπόνηση Μεταπτυχιακής 
Διπλωματικής Εργασίας. Η ελάχιστη χρονική διάρκεια 
για την ολοκλήρωση του προγράμματος είναι δύο (2) 
έτη. Το σύνολο των πιστωτικών μονάδων (Ε(ΙΤ5) που 
απαιτούνται για την απόκτηση του Μεταπτυχιακού Δι¬ 
πλώματος Ειδίκευσης (Μ.Δ.Ε.) είναι 120 Ε(ΙΤ5 (30 Ε(ΙΤ5 
ανά εξάμηνο). 

Άρθρο 6 

Πρόγραμμα Σπουδών - Γλώσσα Διδασκαλίας 

Για την απόκτηση του Μεταπτυχιακού Διπλώματος Ει¬ 
δίκευσης (Μ.Δ.Ε.) είναι δυνατή η παρακάτω διάρθρωση: 
(Α) η επιτυχής παρακολούθηση έξι Θεματικών Ενοτή¬ 
των (Θ.Ε.) καθώς επίσης και η επιτυχής ολοκλήρωση της 
Μεταπτυχιακής Διπλωματικής Εργασίας, ή (Β) η επιτυ¬ 
χής παρακολούθηση οκτώ Θεματικών Ενοτήτων (Θ.Ε.), 
χωρίς την ολοκλήρωση Μεταπτυχιακής Διπλωματικής 
Εργασίας. Η αξιολόγηση των φοιτητών βασίζεται στην 
εκπόνηση: (α) μίας κύριας γραπτής εργασίας η οποία 
επίσης θα παρουσιάζεται προφορικά από τον κάθε φοι¬ 
τητή στο τέλος του εξαμήνου, με συνολικό ποσοστό 
συμμετοχής στην τελική αξιολόγηση 40%-50%, (β) μίας 
έως δύο μικρότερων γραπτών εργασιών, με ποσοστό 
συμμετοχής στην τελική αξιολόγηση που θα ορίζεται 
ανά Θ.Ε., (γ) σειράς μικρότερης εμβέλειας υποχρεωτικών 
δραστηριοτήτων, με ποσοστό συμμετοχής στην τελι¬ 
κή αξιολόγηση που θα ορίζεται ανά Θ.Ε. Στο Π.Μ.Σ. δεν 
προβλέπονται τελικές γραπτές εξετάσεις ανά Θ.Ε, αλλά η 


βαθμολόγηση προκύπτει από την επιμέρους αξιολόγηση 
των παραπάνω εργασιών, προφορικών παρουσιάσεων 
και δραστηριοτήτων. 

Η διάρθρωση του προγράμματος είναι η ακόλουθη: 

Θεματική Ενότητα: «Εισαγωγή στο Π.Μ.Σ. και Μέθοδος 
Διδασκαλίας Δεξιοτήτων για την Κατανόηση και Παρα¬ 
γωγή του Προφορικού Λόγου στην Αγγλική Γλώσσα» 

(Υποχρεωτική/15 Ε(ΙΤ5), με γνωστικά αντικείμενα: 

1. Εισαγωγή στις βασικές παραμέτρους της διδασκαλί¬ 
ας της Αγγλικής ως δεύτερης/ξένης/διεθνούς γλώσσας. 

2. Διδασκαλία των δεξιοτήτων κατανόησης και παρα¬ 
γωγής του προφορικού λόγου στην Αγγλική ως δεύτερη/ 
ξένη/διεθνή γλώσσα - θεωρία και πράξη. 

Θεματική Ενότητα: «Μέθοδος Διδασκαλίας Δεξιοτή¬ 
των για την Κατανόηση και Παραγωγή του Γραπτού Λό¬ 
γου στην Αγγλική Γλώσσα» (Υποχρεωτική/15 Ε(ΙΤ$), με 
γνωστικά αντικείμενα: 

1. Διδασκαλία των δεξιοτήτων κατανόησης και παρα¬ 
γωγής του γραπτού λόγου στην Αγγλική ως δεύτερη/ 
ξένη/διεθνή γλώσσα - θεωρία και πράξη. 

Θεματική Ενότητα: «Σχεδιασμός, Ανάπτυξη και Αξιο¬ 
λόγηση Προγραμμάτων Σπουδών και Διδακτικών Εγχει¬ 
ριδίων στη Διδασκαλία της Αγγλικής Γλώσσας» (Υποχρε- 
ωτική/15 Ε(ΙΤ5), με γνωστικά αντικείμενα: 

1. Σχεδιασμός, υλοποίηση και αξιολόγηση προγραμμά¬ 
των σπουδών. Ιστορική αναδρομή και ορισμός εννοιών. 
Στάδια και προβλήματα. 

2. Ενσωμάτωση της θεωρίας στην πρακτική της τάξης. 
Ανάλυση αναλυτικών προγραμμάτων, ανάλυση αναγκών, 
αξιολόγηση διδακτικού εγχειριδίου, σχεδιασμός υλικού 
σύμφωνα με το πρόγραμμα σπουδών και τις ανάγκες 
των μαθητών. 

Θεματική Ενότητα: «Η Αξιολόγηση στην Εκμάθηση της 
Γλώσσας» (Επιλογής/15 Ε(ΙΤ5), με γνωστικά αντικείμενα: 

1. Αρχές και στοχοθεσία της αξιολόγησης της αγγλικής 
γλώσσας. 

2. Τυπολογία και τεχνικές ελέγχου της γλώσσας: δια¬ 
γνωστική αξιολόγηση, διαμορφωτικού τύπου αξιολόγη¬ 
ση και τελική αξιολόγηση επίτευξης. 

3. Χαρακτηριστικά της κατασκευής δοκιμασιών για 
τις δεξιότητες κατανόησης και παραγωγής προφορικού 
και γραπτού λόγου: εγκυρότητα, αξιοπιστία, αντικειμε¬ 
νικότητα. 

4. Εναλλακτικές τεχνικές αξιολόγησης (αυθεντικού 
τύπου αξιολόγηση, συνεχής αξιολόγηση): κατασκευή 
εργαλείων εναλλακτικής αξιολόγησης για δεξιότητες 
κατανόησης και παραγωγής προφορικού και γραπτού 
λόγου (πορτφόλιο, παρατήρηση, ημερολόγιο, ρΐΌ|θεΐ, 
κλίμακες περιγραφικής αξιολόγησης). 

5. Συσχέτιση των δοκιμασιών αξιολόγησης με τις αρ¬ 
χές του Κοινού Ευρωπαϊκού Πλαισίου Αναφοράς για τις 
Γλώσσες (ΘΕΡΗ). 

Θεματική Ενότητα: «Η Χρήση της Εκπαιδευτικής Τε¬ 
χνολογίας στη Διδασκαλία της Αγγλικής Γλώσσας» (Επι- 
λογής/15 Ε(ΙΤ5), με γνωστικά αντικείμενα: 

1. Ανάπτυξη δεξιοτήτων για την αξιοποίηση των σύγ¬ 
χρονων εφαρμογών των ΤΠΕ ως εργαλείων στην εκμά¬ 
θηση της Αγγλικής γλώσσας. 

2. Συνθετική εφαρμογή γνώσεων, αξιολόγηση λογι¬ 
σμικών και δημιουργία πολυμεσικού οπτικοακουστικού 
υλικού, σχεδιασμός εκπαιδευτικών σεναρίων, και ανά¬ 
πτυξη οριζοντίων (δημιουργικότητα, κριτική σκέψη) και 
στοχαστικών ικανοτήτων των εκπαιδευτικών. 

3. Συνδυασμός τωνΤΠΕ με σύγχρονες παιδαγωγικές 
προσεγγίσεις και θεωρίες μάθησης/διδασκαλίας των 
γλωσσών. 

Θεματική Ενότητα: «Η Διδασκαλία της Αγγλικής Γλώσ¬ 
σας σε Παιδιά» (Επιλογής/15 ΕΘΤ5), με γνωστικά αντι¬ 
κείμενα: 

1. Μάθηση στο κοινωνικό περιβάλλον και μάθηση στο 
σχολείο. 

2. Εκμάθηση της αγγλικής γλώσσας και ρόλος της στην 
πρώιμη παιδική ηλικία καιτην πρωτοβάθμια εκπαίδευση - 
θεωρητικές προσεγγίσεις και καλές πρακτικές. 

3. Σχεδιασμός, υλοποίηση και αξιολόγηση προγραμμά¬ 
των σπουδών για τη διδασκαλία της αγγλικής σε παιδιά. 

4. Εναλλακτικές μορφές αξιολόγησης στο πλαίσιο της 
διδασκαλίας της Αγγλικής γλώσσας σε παιδιά. 

5. Σχεδιασμός, επιλογή και αξιολόγηση διδακτικού υλι¬ 
κού για τη διδασκαλία της αγγλικής σε παιδιά με χρήση 
ιστοριών, τραγουδιών, θεατρικού παιχνιδιού, ΤΠΕ και 
έμφαση στη διαφοροποιημένη διδασκαλία, την διαπο- 
λιτισμική αντίληψη και την προσέγγιση (ΙΕΙΕ 

Θεματική Ενότητα: «Η Διδασκαλία της Αγγλικής Γλώσ¬ 
σας για Ειδικούς Σκοπούς» 

(Επιλογής/15 Ε(ΙΤ5), με γνωστικά αντικείμενα: 

1. Αρχές εκπαίδευσης ενηλίκων. 

2. Ανάλυση αναγκών. 

3. Σχεδιασμός, ανάπτυξη και αξιολόγηση προγραμμά¬ 
των σπουδών στη διδασκαλία της Αγγλικής γλώσσας για 
ειδικούς σκοπούς. 

4. Διδακτική μεθοδολογία στη διδασκαλία δεξιοτήτων 
γραπτού και προφορικού λόγου της Αγγλικής γλώσσας 
για ειδικούς σκοπούς. 

5. Αξιολόγηση και τεχνικές ελέγχου της Αγγλικής γλώσ¬ 
σας για ειδικούς σκοπούς. 

6. Χρήση, έρευνα και διδακτική της Αγγλικής γλώσσας 
σε ακαδημαϊκά περιβάλλοντα. 

7. Η διάσταση της Αγγλικής ως διεθνούς γλώσσας: 
προβληματισμοί και ευκαιρίες. 

8. Χρήση, έρευνα και διδακτική της Αγγλικής γλώσσας 
σε εξειδικευμένα εργασιακά περιβάλλοντα. 

9. Θεωρία και πρακτική ανάλυσης λόγου - ιστορική 
αναδρομή και σύγχρονες ερευνητικές και παιδαγωγικές 
προσεγγίσεις. 

Θεματική Ενότητα: «Η Επιμόρφωση των Εκπαιδευτών 
των Καθηγητών της Αγγλικής Γλώσσας» (Επιλογής/15 
ΕΘΤ5), με γνωστικά αντικείμενα: 

1. Χαρακτηριστικά του αποτελεσματικού καθηγητή/ 
εκπαιδευτή/επιμορφωτή και συνάφεια τους με το επι¬ 
μορφωτικό περιβάλλον. 

2. Επαγγελματική, προσωπική και γλωσσική ανάπτυξη 
των καθηγητών Αγγλικής. 

3. Μοντέλα επαγγελματικής επιμόρφωσης και κατάρ¬ 
τισης με έμφαση στο αναστοχαστικό μοντέλο. 

4.0 ρόλος της θεωρίας στην επιμόρφωση των καθη¬ 
γητών. 


5. Σχεδιασμός επιμορφωτικών προγραμμάτων με 
βάση τις αρχές μάθησης των ενηλίκων. 

6. Αποτελεσματικοί τρόποι παρουσίασης στα επιμορ¬ 
φωτικά προγράμματα. 

7. Το περιεχόμενο και η διαδικασία των επιμορφωτι¬ 
κών προγραμμάτων. 

8. Παρατήρηση, εποπτεία και αξιολόγηση καθηγητών. 

9. Η επιμόρφωση των καθηγητών Αγγλικής ως διε¬ 
θνούς γλώσσας 

Θεματική Ενότητα: «Διαπολιτισμικές Προσεγγίσεις στη 
Διδασκαλία της Αγγλικής Γλώσσας» (Επιλογής/15 Ε(ΙΤ5), 
με γνωστικά αντικείμενα: 

1. Πολιτισμός, πολυπολιτισμικότητα και διαπολιτισμι- 
κότητα: θεωρητικές και πρακτικές προσεγγίσεις. 

2. Διαπολιτισμική επικοινωνία: ανθρωπολογικές, ψυ¬ 
χολογικές, κοινωνιολογικές, γλωσσολογικές και παιδα¬ 
γωγικές προσεγγίσεις και πρακτικές. 

3. Αγγλική γλώσσα και παγκοσμιοποίηση: η διαπολι- 
τισμικότητα στη διδασκαλία/εκμάθηση της αγγλικής ως 
ξένης/διεθνούς γλώσσας. 

4. Διαπολιτισμικές προσεγγίσεις στον σχεδίασμά, στην 
υλοποίηση και στην αξιολόγηση εκπαιδευτικών προ¬ 
γραμμάτων για την αγγλική ως ξένη/διεθνή γλώσσα. 

5. Αξιολόγηση και τεχνικές ελέγχου της Αγγλικής γλώσ¬ 
σας: η διαπολιτισμική διάσταση. 

6. Ο ρόλος των ΤΠΕ στην ανάπτυξη διαπολιτισμικών 
ικανοτήτων επικοινωνίας. 

Θεματική Ενότητα: «Μαθησιακές δυσκολίες στη Δι¬ 
δασκαλία της Αγγλικής ως Ξένης/Διεθνους Γλώσσας» 
(Επιλογής/15 Ε(ΙΤ5), με γνωστικά αντικείμενα: 

1. Εισαγωγή στα βασικά χαρακτηριστικά των δυσκολι¬ 
ών μάθησης στην ανάγνωση και τη γραφή της Αγγλικής 
ως δεύτερης/ξένης/διεθνούς γλώσσας. 

2. Διδασκαλία των δεξιοτήτων ανάγνωσης και γραφής 
στην Αγγλική ως δεύτερη/ξένη/διεθνή γλώσσα. 

Θεματική Ενότητα: «Ερευνητικές Μέθοδοι σε περιβάλ¬ 
λον Διδασκαλίας της Αγγλικής ως Ξένης/Διεθνους Γλώσ¬ 
σας» (Υποχρεωτική 3ου εξαμήνου για τη διάρθρωση Α, 
Επιλογής για τη διάρθρωση Β / 15 ΕΘΤ5), με γνωστικά 
αντικείμενα: 

1. Είδη και διαδικασία της έρευνας. 

2. Ποσοτικές και ποιοτικές μέθοδοι έρευνας. 

3. Σχεδιασμός και διεξαγωγή της έρευνας. 

4. Ανάλυση και παρουσίαση ερευνητικών ευρημάτων 
και δεδομένων. 

Μεταπτυχιακή Διπλωματική Εργασία (Μ.Δ.Ε.) (30 Ε(ΙΤ5) 

Η γλώσσα διδασκαλίας του Π.Μ.Σ είναι η Αγγλική. Η 
γλώσσα εκπόνησης των γραπτών εργασιών και της δι¬ 
πλωματικής εργασίας είναι η Αγγλική. 

Άρθρο 7 
Προσωπικό 

Δύναται να απασχοληθούν μέλη ΔΕΠ, ΕΕΠ, ΕΔΙΠ και 
ΕΤΕΠ των ΑΕΙ της ημεδαπής, ερευνητές, διδάσκοντες 
ομοταγών ιδρυμάτων της αλλοδαπής, καθώς και άλλες 
κατηγορίες διδασκόντων σύμφωνα με τις διατάξεις του 
άρθρου 36 και του άρθρου της περ. ι της παρ. 2 του άρ¬ 
θρου 5 του ν 3391/2005 (ΦΕΚ 240/τ.Α’) όπως τροποποι¬ 
ήθηκε και ισχύει με τις διατάξεις της παρ. 12 του άρθρου 

83 του ν 4485/2017. Οι διδάσκοντες (Συνεργαζόμενο 
Επιστημονικό Προσωπικό ΣΕΠ) στο πρόγραμμα επιλέγο¬ 
νται ύστερα από πρόσκληση εκδήλωσης ενδιαφέροντος. 

Άρθρο 8 

Υλικοτεχνική υποδομή 

Για τη λειτουργία του προγράμματος θα χρησιμοποιη¬ 
θεί η υπάρχουσα υλικοτεχνική υποδομή του Ελληνικού 
Ανοικτού Πανεπιστημίου, των Παραρτημάτων του και 
των κτιρίων ή άλλων υποδομών που θα απατηθεί να μι¬ 
σθωθούν από το ίδρυμα ανάλογα με τις ανάγκες που θα 
προκύψουν από τον αριθμό των τελικώς εγγεγραμμένων 
φοιτητών του Προγράμματος. 

Άρθρο 9 

Διάρκεια Αειτουργίας 

Το Π.Μ.Σ. θα λειτουργήσει μέχρι και το ακαδημαϊκό 
έτος 2023-2024 με την επιφύλαξη των διατάξεων της 
παρ. 8 του άρθρου 32 του ν. 4485/2017 (ΦΕΚ 114/τ.Α’), 
και τις διατάξεις της παρ. 11α του άρθρου 80 του 
ν 4009/2011 (ΦΕΚ 195/τ.Α') όπως τροποποιήθηκε και 
ισχύει. 

Άρθρο 10 

Μεταβατικές Διατάξεις 

Όσα θέματα δεν ρυθμίζονται στην παρούσα απόφα¬ 
ση θα ρυθμίζονται από τον Κανονισμό Μεταπτυχιακών 
Σπουδών καθώς και από τα αρμόδια όργανα σύμφωνα 
με την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 18 Μάίου 2018 

Ο Πρόεδρος 

ΒΑΣΙΛΗΣ ΚΑΡΔΑΣΗΣ 


Αριθμ.ΤΕΚ: 1060 (2) 

Επανίδρυση Προγράμματος Μεταπτυχιακών 
Σπουδών σύμφωνα με τις διατάξεις του ν. 4485/ 
2017 με τίτλο «Επιστήμες της Αγωγής» της Σχο¬ 
λής Ανθρωπιστικών Επιστημών του Ελληνικού 
Ανοικτού Πανεπιστημίου και έγκριση της οργά¬ 
νωσης και της λειτουργίας του. 

Η ΔΙΟΙΚΟΥΣΑ ΕΠΙΤΡΟΠΗ ΤΟΥ 
ΕΛΛΗΝΙΚΟΥ ΑΝΟΙΚΤΟΥ ΠΑΝΕΠΙΣΤΗΜΙΟΥ 
(Αριθμ. συνεδρίασης 377/2.3.5.ακ./23-4-2018) 

Έχοντας υπόψη: 

1. Τις διατάξεις των άρθρων 1,2,3,4,5 και 10 του ν. 
2552/1997 «Ελληνικό Ανοικτό Πανεπιστήμιο και άλλες 
διατάξεις» (Α’ 266/24.12.1997), όπως ισχύουν. 

2. Τις διατάξεις της περ. α) της παρ. 1 του άρθρου 85, 
του άρθρου 32 και 37 του ν. 4485/2017 «Οργάνωση και 
λειτουργία της ανώτατης εκπαίδευσης, ρυθμίσεις για 
την έρευνα και άλλες διατάξεις (Α' 114/4.8.2017), όπως 
ισχύουν. 


3. Τις διατάξεις του ν. 3374/2005 (Α' 189/2.8.2005) 
«Διασφάλιση της ποιότητας στην ανώτατη εκπαίδευση. 
Σύστημα μεταφοράς και συσσώρευσης πιστωτικών μο¬ 
νάδων. Παράρτημα διπλώματος», όπως ισχύουν. 

4. Την υπ' αριθμόν 132065/Ζ1/24.8.2015 (Υ.Ο.Δ.Δ. 
616/27.8.2015) απόφαση του Υπουργού Πολιτισμού, Παι¬ 
δείας και Θρησκευμάτων με την οποία διορίσθηκε Πρόε¬ 
δρος της Διοικούσας Επιτροπής του Ελληνικού Ανοικτού 
Πανεπιστημίου ο καθηγητής Βασίλειος Καρδάσης. 

5. Την υπ' αριθμόν 27537/Ζ1 /16.2.2018 (Υ.Ο.Δ.Δ. 102/ 
28.2.2018) απόφαση του Υπουργού Παιδείας, Έρευνας 
και Θρησκευμάτων περί ανασυγκρότησης της Διοικού- 
σας Επιτροπής του Ελληνικού Ανοικτού Πανεπιστημίου. 

6. Το με αριθμό 147/13-3-2018 πρακτικό της Κοσμητεί¬ 
ας της Σχολής Ανθρωπιστικών Επιστημών του Ελληνικού 
Ανοικτού Πανεπιστημίου. 

7. Το με αριθμό 377/23.4.2018 πρακτικό τηςΔιοικού- 
σας Επιτροπής του Ελληνικού Ανοικτού Πανεπιστημίου. 

8. Το υπ' αριθμ. 80441/Ζ1/17-5-2018 έγγραφο του 
Υπουργείου Παιδείας, Έρευνας και Θρησκευμάτων σε 
εφαρμογή της διάταξης του άρθρου 32 του ν 4485/2017. 

9. Την υπ' αριθμ. 800/25-2-2014 έκθεση εξωτερικής 
αξιολόγησης της Α.Δ.Ι.Π. που αφορά τη Σχολή Ανθρω¬ 
πιστικών Επιστημών του Ελληνικού Ανοικτού Πανεπι¬ 
στημίου. 

10. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζει: 

Την επανίδρυση του Μεταπτυχιακού Προγράμματος 
Σπουδών με τίτλο «Επιστήμες της Αγωγής» στη Σχολή 
Ανθρωπιστικών Επιστημών του Ελληνικού Ανοικτού Πα¬ 
νεπιστημίου, ως εξής: 

Άρθρο 1 

Γενικές Διατάξεις 

Η Σχολή Ανθρωπιστικών Επιστημών του Ελληνικού 
Ανοικτού Πανεπιστημίου θα λειτουργήσει από το ακα¬ 
δημαϊκό έτος 2018-19 το Πρόγραμμα Μεταπτυχιακών 
Σπουδών με τίτλο «Επιστήμες της Αγωγής» σύμφω¬ 
να με τις διατάξεις της απόφασης αυτής, τις διατάξεις 
του ν. 4485/2017 και τις διατάξεις του ν 2552/1997 
(ΦΕΚ 266, τ.Α') όπως τροποποιήθηκε και ισχύει. 

Άρθρο 2 

Αντικείμενο - Σκοπός 

Σκοπόςτου Μεταπτυχιακού Προγράμματος,το οποίο 
απευθύνεται κατ' αρχήν σε εκπαιδευτικούς και των δύο 
βαθμιδών (πρωτοβάθμιας και δευτεροβάθμιας) και σε 
αποφοίτους ΑΕΙ καιΤΕΙ που απασχολούνται ή πρόκειται 
να απασχοληθούν στην εκπαίδευση, είναι: 

- η παροχή εξειδικευμένων παιδαγωγικών και διδακτι¬ 
κών γνώσεων και η ανάπτυξη αντίστοιχων δεξιοτήτων, 

- η καλλιέργεια και ανάπτυξη δεξιοτήτων επιστημονι¬ 
κής σκέψης και εκπαιδευτικής έρευνας, και 

- η ανάπτυξη προσωπικού άρτια καταρτισμένου και 
ικανού να στελεχώσει την εκπαίδευση. 

Άρθρο 3 

Μεταπτυχιακός Τίτλος 

Το Π.Μ.Σ. απονέμει Μεταπτυχιακό Δίπλωμα Ειδίκευσης 
(Μ.Δ.Ε.) στις Επιστήμες της Αγωγής. Ο τίτλος θα απονέ- 
μεται από τη Σχολή Ανθρωπιστικών Επιστημών του ΕΑΠ. 

Άρθρο 4 

Κατηγορίες Πτυχιούχων 

Στο Π.Μ.Σ. «Επιστήμες της Αγωγής» γίνονται δεκτοί 
όλοι οι απόφοιτοι των ΑΕΙ ή ΑΤΕΙ της ημεδαπής ή ομοτα- 
γών ιδρυμάτων της αλλοδαπής (με αναγνώριση τίτλου 
σπουδών από το ΔΙΚΑΤΣΑ ή το ΔΟΑΤΑΠ ή το ΙΤΕ) με πι¬ 
στοποιημένη επάρκεια μιας ξένης γλώσσας, επιπέδου 
τουλάχιστον Β2 (στα αγγλικά). 

Άρθρο 5 

Χρονική Διάρκεια 

Το Π.Μ.Σ. «Επιστήμες της Αγωγής» διαρθρώνεται σε 
δύο (2) ακαδημαϊκά έτη, τα οποία περιλαμβάνουν για 
την απόκτηση του Μεταπτυχιακού Διπλώματος Ειδίκευ¬ 
σης (Μ.Δ.Ε.) είτε επιτυχή ολοκλήρωση πέντε (5) Θεμα¬ 
τικών Ενοτήτων είτε επιτυχή ολοκλήρωση τεσσάρων 
(4) Θεματικών Ενοτήτων και επιτυχή ολοκλήρωση της 
Μεταπτυχιακής Διπλωματικής Εργασίας, σύμφωνα με τα 
οριζόμενα στο Άρθρο 6. Η ελάχιστη χρονική διάρκεια για 
την ολοκλήρωση του προγράμματος είναι δύο (2) έτη.Το 
σύνολο των πιστωτικών μονάδων (ΕΘΤ5) που απαιτού¬ 
νται για την απόκτηση του Μεταπτυχιακού Διπλώματος 
Ειδίκευσης (Μ.Δ.Ε.) είναι 120 ΕΘΤ5. 

Άρθρο 6 

Πρόγραμμα Σπουδών - Γλώσσα Διδασκαλίας 

Το Μεταπτυχιακό Πρόγραμμα Σπουδών «Επιστήμες 
της Αγωγής» περιλαμβάνει τις ακόλουθες εννέα (9) Θε¬ 
ματικές Ενότητες και Εκπόνηση Διπλωματικής Εργασίας. 

Θεματική Ενότητα «Εκπαιδευτική Έρευνα στην Πράξη» 
(Υποχρεωτική 1 ου έτους, 30 ΕΘΤ5) με γνωστικά αντι¬ 
κείμενα: 

Εκπαιδευτική Έρευνα (Ερευνητικός σχεδιασμός, Ποι¬ 
οτικές και ποσοτικές προσεγγίσεις στην εκπαιδευτική 
έρευνα, Παραδείγματα εκπαιδευτικής έρευνας, Συγγρα¬ 
φή εκπαιδευτικής έρευνας). 

Θεματική Ενότητα «Εξέλιξη του Παιδιού στο Κοινωνι¬ 
κό Περιβάλλον» (Υποχρεωτική 1ου έτους, 30 ΕΘΤ5) με 
γνωστικά αντικείμενα: 

(α) Γνωστική, γλωσσική, κοινωνική, συναισθηματική 
ανάπτυξη κατά τη βρεφική, νηπιακή, πρώτη και μέση 
παιδική ηλικία και εφηβεία. 

(β) Σχέσεις του παιδιού και του εφήβου με σημαντικά 
πρόσωπα στα κοινωνικά πλαίσια ανάπτυξης (οικογένεια, 
συνομήλικοι, σχολείο, γειτονιά-κοινότητα, εθνοτική ομά¬ 
δα κ.ά.). 

Θεματική Ενότητα «Εκπαίδευση: Πολιτισμικές Διαφο¬ 
ρές και Κοινωνικές Ανισότητες» (Υποχρεωτική Επιλογής 
2ου έτους, 20 ΕΘΤ5) με γνωστικά αντικείμενα: 

(α) Κοινωνικές Ταυτότητες/Ετερότητες. 

(β) Κοινωνικές Ανισότητες. 

(γ) Διγλωσσία και Σχολείο. 

(δ) Εθνοπολιτισμικές Διαφορές και Εκπαίδευση. 


Θεματική Ενότητα «Γλώσσα, Κοινωνία και Εκπαίδευση» 
(Υποχρεωτική Επιλογής 2ου έτους, 20 ΕΈΤ5) με γνωστικά 
αντικείμενα: 

Σύγχρονη επιστημονική προσέγγιση της χρήσης του 
προφορικού και του γραπτού λόγου στα πλαίσια της εκ¬ 
παιδευτικής πρακτικής και πολιτικής 
Θεματική Ενότητα «Διδακτική των Φυσικών Επιστη¬ 
μών» (Υποχρεωτική Επιλογής 2ου έτους, 20 ΕΘΤ5) με 
γνωστικά αντικείμενα: 

(α) Αναγκαιότητα της συστηματικής εξέτασης της δι¬ 
δασκαλίας των Φυσικών Επιστημών. 

(β) Βασικό εννοιολογικό πλαίσιο της Διδακτικής των 
Φυσικών Επιστημών. 

(γ) Σύγχρονοι μέθοδοι διδασκαλίας των Φυσικών Επι¬ 
στημών όπως: γενικά χαρακτηριστικά της διδασκαλίας, 
κριτήρια επιλογής περιεχομένου, διαδικασιών μάθησης, 
βηματισμού και μεθόδων αξιολόγησης, σχεδιασμός και 
ανάπτυξη διδακτικού υλικού. 

Θεματική Ενότητα «Εκπαίδευση για το Περιβάλλον 
και την Αειφορία» (Υποχρεωτική Επιλογής 2ου έτους, 
20 ΕΘΤ5) με γνωστικά αντικείμενα: 

(α) Έννοιες και αντικείμενα της Εκπαίδευσης για το 
Περιβάλλον και την Αειφορία: (ί) Η έννοια του περιβάλλο¬ 
ντος: Δομή και λειτουργία φυσικών και ανθρωπογενών 
συστημάτων, (Μ) Η έννοια της αειφορίας. (Μι) Ζητήματα 
περιβάλλοντος και αειφορίας στις σύγχρονες κοινωνίες 
(κλιματική αλλαγή, ρύπανση, ενεργειακό ζήτημα, υπο- 
βάθμιση περιβαλλοντικών συστημάτων, φτώχεια, πείνα, 
ανισότητες, μετανάστευση κ.λπ.). 

(β) Το παιδαγωγικό πλαίσιο της Εκπαίδευσης για το 
Περιβάλλον και την Αειφορία: (ί) Βασικά χαρακτηριστικά: 
η διεπιστημονικότητα, η ολιστική και συστημική προσέγ¬ 
γιση, η κριτική και δημιουργική σκέψη, η συνεργατική 
μάθηση, οι αξίες, η ικανότητα δράσης, η συμμετοχή, η 
δημοκρατία, ο ενεργός πολίτης κ.λπ. (ϋ) Η διδασκαλία και 
η μάθηση στην τυπική, τη μη τυπική εκπαίδευση, την εκ¬ 
παίδευση ενηλίκων και την επαγγελματική εκπαίδευση, 
(ίϋ) Παιδαγωγικές στρατηγικές και διδακτικές τεχνικές 
ενεργούς μάθησης, (ίν) Το αειφόρο σχολείο και οι αειφό- 
ρες εκπαιδευτικές δομές, (ν) Σχεδιασμός εκπαιδευτικών 
παρεμβάσεων, (νί) Βασικές αρχές ανάπτυξης εκπαιδευ¬ 
τικού υλικού. 

Θεματική Ενότητα «Διοίκηση Εκπαιδευτικών Μονά¬ 
δων» (Επιλογής 2ου έτους, 20 ΕΈΤ5) με γνωστικά αντι¬ 
κείμενα: 

(α) Εκπαιδευτική Διοίκηση και Πολιτική. 

(β) Διοίκηση Ανθρώπινου Δυναμικού. 

(γ) Κοινωνική και Ευρωπαϊκή διάσταση της Εκπαιδευ¬ 
τικής Διοίκησης 

Θεματική Ενότητα «Εισαγωγή στην Εκπαίδευση Ενη¬ 
λίκων» (Επιλογής 2ου έτους, 20 ΕΘΤ5) με γνωστικά αντι¬ 
κείμενα: 

(α)Το Πεδίο, οι Αρχές Μάθησης και οι Συντελεστές της 
Εκπαίδευσης Ενηλίκων, (β) Κοινωνική και Οικονομική 
Λειτουργία της Εκπαίδευσης Ενηλίκων. 

(γ) Σχεδιασμός, οργάνωση και αξιολόγηση προγραμ¬ 
μάτων. 

(δ) Εκπαιδευτικές μέθοδοι - Λειτουργία της ομάδας 
των εκπαιδευομένων. 

(ε) Η υπάρχουσα κατάσταση στην Ελλάδα 
Θεματική Ενότητα «Ανοικτή και Εξ Αποστάσεως Εκ¬ 
παίδευση» (Επιλογής 2ου έτους, 20 Ε(ΙΤ5) με γνωστικά 
αντικείμενα: 

(α) Εξοικείωση των φοιτητών με τα Ανοικτά και εξ Απο¬ 
στάσεως Εκπαιδευτικά Συστήματα. 

(β) Ο ρόλος των Καθηγητών-Συμβούλων. 

(γ) Ανάπτυξη διδακτικού υλικού, συμβατού με την εξ 
αποστάσεως διδασκαλία, χρησιμοποιώντας σύγχρονη 
τεχνολογία. 

«Μεταπτυχιακή Διπλωματική Εργασία» (Επιλογής 2ου 
έτους, 20 ΕΈΤ5) 

Η γλώσσα εκπόνησης της μεταπτυχιακής διπλωμα¬ 
τικής εργασίας είναι η Ελληνική και σε ορισμένες περι¬ 
πτώσεις η Αγγλική. 

Για την απόκτηση του Μεταπτυχιακού Διπλώματος Ει¬ 
δίκευσης (Μ.Δ.Ε.) στις Επιστήμες της Αγωγής οι φοιτητές/ 
φοιτήτριες πρέπει: 

(α) Στο 1 ο έτος σπουδών να ολοκληρώσουν επιτυχώς 
την Υποχρεωτική Θεματική Ενότητα «Εξέλιξη του Παι¬ 
διού στο Κοινωνικό Περιβάλλον» και την Υποχρεωτική 
Θεματική Ενότητα «Εκπαιδευτική Έρευνα στην Πράξη». 

(β) Στο 2ο έτος σπουδών να ολοκληρώσουν επιτυχώς 
είτε τρεις (3) Θεματικές Ενότητες είτε δύο (2) Θεματικές 
Ενότητες και τη Μεταπτυχιακή Διπλωματική Εργασία 
σύμφωνα με τις εξής διαρθρώσεις (Διάρθρωση I και Δι¬ 
άρθρωση II): 

Διάρθρωση I: Επιτυχής ολοκλήρωση τριών (3) Θεμα¬ 
τικών Ενοτήτων 

1 η Θεματική Ενότητα Υποχρεωτική Επιλογής: Οι φοι- 
τητές/φοιτήτριες πρέπει να επιλέξουν υποχρεωτικά μία 
(1) από τις ακόλουθες τέσσερις (4) Θεματικές Ενότητες 
οποιοδήποτε έτος επιθυμούν. 

«Εκπαίδευση: Πολιτισμικές Διαφορές και Κοινωνικές 
Ανισότητες» 

«Γλώσσα, Κοινωνία και Εκπαίδευση» 

«Διδακτική των Φυσικών Επιστημών» 

«Εκπαίδευση για το Περιβάλλον και την Αειφορία» 

2η και 3η Θεματική Ενότητα Επιλογής: Οι φοιτητές/ 
φοιτήτριες πρέπει να επιλέξουν δύο (2) από τις ακόλου¬ 
θες θεματικές Ενότητες -πέραν της θεματικής Ενότητας 
που επέλεξαν ως υποχρεωτική επιλογής. 

«Εκπαίδευση: Πολιτισμικές Διαφορές και Κοινωνικές 
Ανισότητες» 

«Γλώσσα, Κοινωνία και Εκπαίδευση» 

«Διδακτική των Φυσικών Επιστημών» 

«Εκπαίδευση για το Περιβάλλον και την Αειφορία» 
«Διοίκηση Εκπαιδευτικών Μονάδων» 

«Εισαγωγή στην Εκπαίδευση Ενηλίκων» 

«Ανοικτή και Εξ Αποστάσεως Εκπαίδευση» 
Διάρθρωση II: Επιτυχής ολοκλήρωση δύο (2) Θεμα¬ 
τικών Ενοτήτων και Μεταπτυχιακής Διπλωματικής Ερ¬ 
γασίας. 

1 η Θεματική Ενότητα Υποχρεωτική Επιλογής: Οι φοι- 
τητές/φοιτήτριες πρέπει να επιλέξουν υποχρεωτικά μία 
από τις ακόλουθες τέσσερις Θεματικές Ενότητες οποιο- 
δήποτε έτος επιθυμούν. 

«Εκπαίδευση: Πολιτισμικές Διαφορές και Κοινωνικές 
Ανισότητες» 


«Γλώσσα, Κοινωνία και Εκπαίδευση» 

«Διδακτική των Φυσικών Επιστημών» 

«Εκπαίδευση για το Περιβάλλον και την Αειφορία» 

2η Θεματική Ενότητα Επιλογής: Οι φοιτητές/φοιτή- 
τριες πρέπει να επιλέξουν μία (1) από τις ακόλουθες θε¬ 
ματικές Ενότητες -πέραν της θεματικής Ενότητας που 
επέλεξαν ως υποχρεωτική επιλογής- οποιοδήποτε έτος 
επιθυμούν. 

«Εκπαίδευση: Πολιτισμικές Διαφορές και Κοινωνικές 
Ανισότητες» 

«Γλώσσα, Κοινωνία και Εκπαίδευση» 

«Διδακτική των Φυσικών Επιστημών» 

«Εκπαίδευση για το Περιβάλλον και την Αειφορία» 
«Διοίκηση Εκπαιδευτικών Μονάδων» 

«Εισαγωγή στην Εκπαίδευση Ενηλίκων» 

«Ανοικτή και Εξ Αποστάσεως Εκπαίδευση» 
«Μεταπτυχιακή Διπλωματική Εργασία»: Η εκπόνηση της 
Μεταπτυχιακής Διπλωματικής Εργασίας πραγματοποιεί¬ 
ται είτε μετά την επιτυχή ολοκλήρωση της συναφούς θε¬ 
ματικής Ενότητας είτε παράλληλα με την παρακολούθηση 
της, ανάλογα με τη σχετική απόφαση του αρμόδιου ορ¬ 
γάνου (Ομάδα Διδακτικού Προσωπικού) κάθε θεματικής 
Ενότητας του Π.Μ.Σ. «Επιστήμες της Αγωγής». 

Οι φοιτητές/φοιτήτριες, έχουν το δικαίωμα να εγγρα- 
φούν κατ' ανώτατο όριο σε τρεις (3) θεματικές Ενότητες 
σε κάθε έτος σπουδών τους. 

Η γλώσσα διδασκαλίας του Π.Μ.Σ «Επιστήμες της Αγω¬ 
γής» είναι η Ελληνική. 

Άρθρο 7 

Προσωπικό 

Δύναται να απασχοληθούν μέλη ΔΕΠ, ΕΕΠ, ΕΔΙΠ και 
ΕΤΕΠ των ΑΕΙ της ημεδαπής, ερευνητές, διδάσκοντες 
ομοταγών ιδρυμάτων της αλλοδαπής, καθώς και άλλες 
κατηγορίες διδασκόντων σύμφωνα με τις διατάξεις του 
άρθρου 36 και του άρθρου της περ. ι της παρ. 2 του άρ¬ 
θρου 5 του ν 3391/2005 (ΦΕΚ 240/τ.Α') όπως τροποποι¬ 
ήθηκε και ισχύει με τις διατάξεις της παρ. 12 του άρθρου 
83 του ν 4485/2017. Οι διδάσκοντες (Συνεργαζόμενο 
Επιστημονικό Προσωπικό ΣΕΠ) στο πρόγραμμα επιλέγο¬ 
νται ύστερα από πρόσκληση εκδήλωσης ενδιαφέροντος. 

Άρθρο 8 

Υλικοτεχνική υποδομή 

Για τη λειτουργία του προγράμματος θα χρησιμοποιη¬ 
θεί η υπάρχουσα υλικοτεχνική υποδομή του Ελληνικού 
Ανοικτού Πανεπιστημίου, των Παραρτημάτων του και 
των κτιρίων ή άλλων υποδομών που θα απατηθεί να μι¬ 
σθωθούν από το ίδρυμα ανάλογα με τις ανάγκες που θα 
προκόψουν από τον αριθμό των τελικώς εγγεγραμμένων 
φοιτητών του Προγράμματος. 

Άρθρο 9 

Διάρκεια Λειτουργίας 

Το Π.Μ.Σ. θα λειτουργήσει μέχρι και το ακαδημαϊκό 
έτος 2023-2024 με την επιφύλαξη των διατάξεων της 
παρ. 8 του άρθρου 32 του ν. 4485/2017 (ΦΕΚ 114/τ.Α), 
και τις διατάξεις της παρ. 11α του άρθρου 80 του 
ν 4009/2011 (ΦΕΚ 195/τ.Α) όπως τροποποιήθηκε και 
ισχύει. 

Άρθρο 10 

Μεταβατικές Διατάξεις 

Όσα θέματα δεν ρυθμίζονται στην παρούσα απόφα¬ 
ση θα ρυθμίζονται από τον Κανονισμό Μεταπτυχιακών 
Σπουδών καθώς και από τα αρμόδια όργανα σύμφωνα 
με την κείμενη νομοθεσία. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 18 Μαΐου 2018 
Ο Πρόεδρος 
ΒΑΣΙΛΗΣ ΚΑΡΔΑΣΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























